પ્રાપ્ત વિગતો અનુસાર ગત ૩૦મી તારીખના રોજ સાંજના સાડા પાંચેક વાગ્યાના સુમારે આણંદ રેલવેમાં સીગ્નલ વિભાગમાં ફરજ બજાવતા છગનભાઈ બારૈયાની લાશ પોલસન ડેરી રોડ ઉપર આવેલી ઝકરીયા મસ્જીદ પાસેથી મળી આવી હતી. જેમાં બોથડ પદાર્થથી માર મારીને હત્યા કરાઈ હોવાનું ખુલતાં જ શહેર પોલીસે ગઈકાલે હત્યાનો ગુનો દાખલ કર્યો હતો અને તપાસ હાથ ઘરતાં છગનભાઈ ૩૦મી તારીખે નોકરી પરથી છુટ્યા પછી મેલડી માતા ઝુંપડપટ્ટીમાં દેશી દારૂ પીવા માટે ગયા હતા. જેથી પોલીસે ત્યાં તપાસ હાથ ઘરતાં એવી હકિકત મળી હતી કે, રાજુ ઉર્ફે અશોક અને ગીરીશ દંતાણી સાથે છગનભાઈને ગાળો બોલવાની બાબતે માથાકુટ થઈ હતી.